rejauldu/bengali-wikipedia huggingface dataset:
শনপাপড়ি বা সোহনপাপড়ি প্রকার হালকা মিষ্টিজাতীয় খাদ্যদ্রব্য। দেখতে বাদামী বর্ণ এবং ওজনে হালকা, সুতার মতো মিহি। বিশেষ প্রক্রিয়ায় বেসন, ময়দা, ঘি, চিনি এবং দুধ দিয়ে শনপাপড়ি তৈরি করা হয়। চুলের মত মিহি ও সরু করে এটি তৈরি করে চারকোণা আকারে কেটে পরিবেশন করা হয়।  প্রস্তুত প্রণালী thumb|কাটোয়া-হাওড়া লোকালে শনপাপড়ি বিক্রয়রত হকার চুলায় কড়াই বসিয়ে চিনি ও পানি একসঙ্গে জ্বালিয়ে ঘন চিনির সিরা বানিয়ে নিতে হবে। ঘন চিনির সিরা চুলা থেকে নামিয়ে টিনের ট্রেতে ঢালতে হবে। সিরা ঢালার পর ঘন সিরাপের মত হলে চামচ দিয়ে উল্টে-পাল্টে দিতে হবে। এটা দেখতে নরম চকলেটের মত হবে। এবার চুলায় কড়াই বসিয়ে গরম হলে সামান্য তেল দিয়ে আটা ভেজে একটি পাত্রে ঢেলে রাখতে হবে। এবার চকলেটের মন্ডটি টিনের ট্রেটিতে টেনে মালার মত করতে হবে এবং এর মধ্যে কিছু পরিমাণ ভাজা আটা ঢেলে নিয়ে হাতের তালু দিয়ে ডলতে হবে। একে স্থানীয় ভাষায় ‘পাক’ বলে।৪০টি পাক দিতে হবে। প্রত্যেকটি পাকের মধ্যে অল্প অল্প করে আটা মেশাতে হবে। এভাবে করতে থাকলে এগুলো দেখতে ছোট ছোট আঁশের মত হবে।এর সাথে চিনের ড্রাগন বেয়ার্ড কটন ক্যান্ডির চরম মিল আছে।  তথ্যসূত্র  বিষয়শ্রেণী:বাংলার মিষ্টি বিষয়শ্রেণী:মিষ্টি বিষয়শ্রেণী:ভারতীয় মিষ্টান্ন বিষয়শ্রেণী:পাকিস্তানি মিষ্টান্ন
thumb|হারবার্ট হোপ রিসলে|alt=Black-and-white photograph of a man. স্যার হারবার্ট হোপ রিসলে কেসিআইই সিএসআই (৪ জানুয়ারি, ১৮৫১ –৩০ সেপ্টেম্বর, ১৯১১) ছিলেন একজন ব্রিটিশ জনপরিসংখ্যানবিদ ও ঔপনিবেশিক প্রশাসক এবং ইন্ডিয়ান সিভিল সার্ভিসের এক সদস্য যিনি বেঙ্গল প্রেসিডেন্সির বিভিন্ন উপজাতি ও জাতিগুলির উপর বিস্তারিত গবেষণা চালিয়েছিলেন। তিনি ব্রিটিশ ভারতের ১৯০১ সালের জনগণনার দায়িত্বে ছিলেন। উক্ত জনগণনার সময় দেশের সামগ্রিক হিন্দু জনসংখ্যার জাতিব্যবস্থার আনুষ্ঠানিক ব্যবহারের জন্য খ্যাতি লাভ করেন। তিনি বিজ্ঞানসম্মত জাতিবাদের বিরোধী ছিলেন। তিনি নাকের দৈর্ঘ্য ও প্রস্থের অনুপাতের ভিত্তিতে ভারতীয়দের আর্য ও দ্রাবিড় গোষ্ঠী এবং সাতটি জাতিতে ভাগ করেন।  ১৮৫১ সালে ইংল্যান্ডের বাকিংহামশায়ারে রিসলের জন্ম। তিনি অক্সফোর্ড বিশ্ববিদ্যালয়ের নিউ কলেজে পড়াশোনা করেন। পরে তিনি ইন্ডিয়ান সিভিল সার্ভিসে (আইসিএস) যোগ দেন। প্রথম দিকে তিনি বাংলায় কর্মরত ছিলেন। বাংলাতে স্বদেশী আন্দোলনের মূলচ্ছেদ করতে, ছাত্রদের রাজনীতি হতে দূরে রাখতে, সেই মর্মে সার্কুলার জারি করেন যা রিসলে সার্কুলার নামে পরিচিত ছিল। এখানে তার কাজ ছিল পরিসংখ্যান ও জনপরিসংখ্যানগত গবেষণা। পরে নৃতত্ত্ব বিষয়ে তার আগ্রহ জাগে। নতুন বিষয় নিয়ে পড়াশোনা করার সিদ্ধান্ত নেওয়ার ফলে প্রথম দিকে তার পদোন্নতি রুদ্ধ হয়েছিল। কিন্তু পরে তিনি ভারতের সেনসাস কমিশনার নিযুক্ত হয়েছিলেন। ১৯১১ সালে মৃত্যুর কিছুকাল আগে তিনি লন্ডনের ইন্ডিয়া অফিসে পার্মানেন্ট সেক্রেটারি হয়েছিলেন। এর মধ্যে তিনি ভারতীয় জনগোষ্ঠীগুলি সম্পর্কে একাধিক গবেষণা চালান। এগুলির ভিত্তি ছিল সেই ধারণাগুলি যা আজ বৈজ্ঞানিক জাতিবাদের ভিত্তি। তিনি ব্যবহারিক ক্ষেত্রে কাজের মূল্য এবং মানুষের শরীরের অঙ্গপ্রত্যঙ্গ মাপজোক করে তার বিবরণ লিখে রাখার উপর গুরুত্ব দিতে। তার সমসাময়িককালে ভারততত্ত্ববিদরা প্রাচীন গ্রন্থ বা লোককথার ভিত্তিতে যে গবেষণা চালাতেন, তাকে তিনি গুরুত্ব দিতেন না।  স্বদেশে বিভিন্ন সম্মানে সম্মানিত হয়েছিলেন রিসলে। তাকে নাইটহুড দেওয়া হয়েছিল। এছাড়া তিনি রয়্যাল অ্যানথ্রোপোলজিক্যাল ইনস্টিটিউটের প্রেসিডেন্ট হয়েছিলেন।  তথ্যসূত্র টীকা  সূত্র  আরও পড়ুন  বিষয়শ্রেণী:১৮৫১-এ জন্ম বিষয়শ্রেণী:১৯১১-এ মৃত্যু বিষয়শ্রেণী:ব্রিটিশ ভারতের প্রশাসক বিষয়শ্রেণী:ব্রিটিশ নৃবিজ্ঞানী বিষয়শ্রেণী:কম্প্যানিয়নস অফ দি অর্ডার অফ দ্য স্টার অফ ইন্ডিয়া বিষয়শ্রেণী:নাইটস কম্যান্ডার অফ দি অর্ডার অফ দি ইন্ডিয়ান এম্পায়ার বিষয়শ্রেণী:ব্রিটিশ লেখক বিষয়শ্রেণী:এশিয়াটিক সোসাইটির সভাপতি
শায়েখ সালেহ বিন মোহাম্মদ আল তালিব (জন্ম ২৩ জানুয়ারী ১৯৭৪),হলেন একজন সৌদি পণ্ডিত,ইমাম, খতিব এবং বিচারক। তিনি বিখ্যাত বনু তামিম গোত্রের লোক। মক্কার ডিস্ট্রিক্ট কোর্টের বিচারকের দায়িত্বও পালন করেছিলেন। পরবর্তীতে হারামে দায়িত্ব পাওয়ার পর সমস্ত দায়িত্ব থেকে অবসর নিয়েছিলেন। পরপর কয়েকবার ইঙ্গিতে হারামের মিম্বার থেকে তিনি প্রিন্স মুহাম্মদ বিন সালমানের নীতির সমালোচনা করায় ও মিশ্র জনসমাবেশকে নিরুৎসাহিত করার জন্য ২০১৮ সালের ১৯ আগষ্ট তাকে কারারুদ্ধ করা হয়েছে। তারপর ২০২২ সালে সৌদি আরবের আপিল আদালত উনাকে দশ বছরের কারাদণ্ড দিয়েছে। গ্রেপ্তারের কয়েক ঘণ্টার মধ্যেই তার ইংরেজি ও আরবি টুইটার অ্যাকাউন্ট নিষ্ক্রিয় করে দেওয়া হয়।  শেখ আল-তালিব আল-মসজিদ আল-হারামের ইমাম ও খতিব ছিলেন এবং মক্কার জেলা আদালতে বিচারক হিসেবেও দায়িত্ব পালন করছিলেন।  ২০১৮ সালের মার্চ মাসে, শেখ তালিব পাকিস্তান সফর করেন যেখানে তিনি তৎকালীন রাষ্ট্রপতি মামনুন হুসেন এবং সেনাপ্রধান কামার জাভেদ বাজওয়ার মতো কর্মকর্তাদের সাথে দেখা করেন।   তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:রিয়াদের ব্যক্তি বিষয়শ্রেণী:শরিয়া বিচারক বিষয়শ্রেণী:সৌদি মুসলিম বিষয়শ্রেণী:সৌদি ইমাম বিষয়শ্রেণী:সৌদি আরবীয় বন্দী ও আটক বিষয়শ্রেণী:জীবিত ব্যক্তি
thumb|right|পিপার স্প্রে প্রদান পিপার স্প্রে (Pepper spray) যা ওসি স্প্রে (ওলিওরেসিন ক্যাপসিয়াম), ওসি গ্যাস এবং ক্যাপসিয়াম স্প্রে নামেও পরিচিত। ইহা একটি রাসায়নিক যৌগ যা চোখের প্রদাহ ঘটায় ফলশ্রুতিতে অশ্রু, ব্যথা এমনকি সাময়িক অন্ধত্ব ঘটতে পারে।  নর্থ ক্যারোলাইনা মেডিকেল জার্নালে প্রকাশিত এক প্রতিবেদনে বলা হয়েছে, ওসি স্প্রে বা পিপার স্প্রেতে পানি, অ্যালকোহল, কার্বনডাইঅক্সাইড, হ্যালোজেনেটেড হাইড্রোকার্বন (ফ্রেয়ন, টেট্রাক্লোরোথাইলিন, মিথাইলিন ক্লোরাইড) রাসায়ানিকও ব্যবহার করা হয়। এসব রাসায়নিকের প্রভাবে কোনো কোনো ক্ষেত্রে শ্বাস-প্রশ্বাসের ব্যাঘাত হয়ে আক্রান্তের আকস্মিক মৃত্যুও হতে পারে বলে ওই প্রতিবেদনে বলা হয়।http://www.ncmedicaljournal.com/  সাধারনত কুকুর ও ভালুক জাতীয় হিংস্র জীবে কাছ থেকে আত্মরক্ষার কাজে এটি ব্যবহৃত হয়।"Bear Spray Vs. Dogs: How Effective Is It?". Tbotech.com. 2009-07-04. Retrieved 2011-12-02."Pepper Spray" . Llrmi.com. Retrieved 2011-12-02. তবে পুলিশ দাঙ্গা ও আন্দোলন রোধে এই স্প্রে ব্যবহার করে থাকে। এই গ্যাসের জ্বালানোর ক্ষমতা চোখ বন্ধ করতে এবং দৃষ্টি শক্তি হ্রাসের কারণ হয়। এই সাময়িক অন্ধত্ব কর্মকর্তাদের তাদের লক্ষ্যকে পরাস্ত করতে সহায়তা করে অথবা আত্মরক্ষার জন্য ব্যক্তিকে পালাতে সুযোগ করে দেয়। যদিও সংখ্যায় অনেক কম তাথাপি পিপার স্প্রে করার ফলে মৃত্যু সংখ্যা বাড়ায়।  সাধারণ প্রতিক্রিয়া হিসেবে পিপার স্প্রে বা ওলেওরেসিন ক্যাপসিকাম (ওসি) গ্যাস লাগার সঙ্গে সঙ্গে চোখ বন্ধ হয়ে যায়, চোখ ভীষণ জ্বালা করে, শ্বাসকষ্ট আর কাশি হয়- যার প্রভাব আধঘণ্টা থেকে ৪৫ মিনিট স্থায়ী হয়। কখনো কখনো এর প্রভাব কয়েক ঘণ্টা থাকে।  জার্নাল অব ইনভেস্টিগেটিভ অপথালমোলজি অ্যান্ড ভিজ্যুয়াল সায়েন্সের এক গবেষণায় দেখা গেছে, ওসি গ্যাস একবার চোখে গেলে ক্ষতি হয় না। তবে বারবার লাগলে চোখের কর্নিয়ায় দীর্ঘমেয়াদে ক্ষতির আশঙ্কা থাকে।http://www.iovs.org// এছাড়া এটি হৃদযন্ত্র, রক্ত প্রবাহ, ফুসফুস, স্নায়ু ও মস্তিষ্কের ক্ষতির পাশাপাশি প্রাণ সংহারের কারণ হতে পারে । আশির দশকে ক্যারিবীয় দ্বীপপুঞ্জে নেদারল্যান্ডস অ্যান্টিলিজের পুলিশ বাহিনী প্রথম এই সপ্রে ব্যবহার করে, যা মূলত জার্মান পুলিশের জন্য তৈরি করা হয়েছিল।   তথ্যসূত্র   www.iovs.org/ http://www.ncmedicaljournal.com/   বহিঃসংযোগ   Are guns more effective than pepper spray in an Alaska bear attack?  বিষয়শ্রেণী:অস্ত্র
আবিদ আলী (১৯৩৫-২০০১) বাংলাদেশের লালমনিরহাটের রাজনীতিবিদ, ভাষাসৈনিক, মুক্তিযুদ্ধা ও তৎকালীন রংপুর-৫ আসনের সাবেক সংসদ সদস্য।   জন্ম ও প্রাথমিক জীবন  আবিদ আলী লালমনিরহাট জেলার, পাটগ্রাম উপজেলার, জগতবেড় ইউনিয়নে। ৩০ এপ্রিল ১৯৩৫ সালে জন্মগ্রহণ করেন।   রাজনৈতিক ও কর্মজীবন  আবিদ আলী ১৯৫২ সালে ভাষা আন্দোলনে অংশগ্রহণ করেন। ১৯৭০ সালের পাকিস্তানের সাধারণ নির্বাচনে তিনি পূর্ব পাকিস্তানের প্রাদেশিক পরিষদের সদস্য নির্বাচিত হন। ১৯৭১ সালে পাটগ্রামে মুক্তিযুদ্ধে অংশগ্রহণ করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে তৎকালীন রংপুর-৫ (বর্তমান লালমনিরহাট-১) আসন থেকে সংসদ সদস্য নির্বাচিত হয়েছিলেন।   মৃত্যু  আবিদ আলী ২০০১ সালে মৃত্যুবরণ করেন।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০০১-এ মৃত্যু বিষয়শ্রেণী:লালমনিরহাট জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
মধুমিতা একজন তামিল চলচ্চিত্র পরিচালক। তবে তিনি দ্বিভাষিক ছবিও করেছেন, রোমান্টিক কমেডি মুনে মুনু ভার্থাই (তামিল) / মুডু মুক্কাল্লো চেপ্পালান্তে (তেলুগু)।   কর্মজীবন  মধুমিতা ভারতের তামিলনাড়ুর চেন্নাইতে জন্মগ্রহণ করেন এবং ইন্দোনেশিয়ায় বড় হয়ে ওঠেন। তিনি পরে উচ্চশিক্ষার জন্য সিঙ্গাপুরে চলে যান এবং মার্কিন যুক্তরাষ্ট্রের লস অ্যাঞ্জেলেসে স্নাতকোত্তর ডিগ্রি অর্জন করেন।  সিঙ্গাপুরে থাকার সময় তিনি বেশ কয়েকটি ছোট চলচ্চিত্র তৈরি করেন, যার মধ্যে একটি বিবিসিতে বিশ্ব সেরা বিভাগে জিতেছিল এবং তিনি এর জন্য সিঙ্গাপুর স্টুডেন্ট অ্যাওয়ার্ডে সম্মানিত হন। মার্কিন যুক্তরাষ্ট্রে তিনি পাইরেটস অফ দ্য ক্যারিবিয়ান দলের সাথে সংক্ষিপ্তভাবে কাজ করেছিলেন। এরপর চলচ্চিত্র পরিচালক হওয়ার উদ্দেশ্য নিয়ে তিনি চেন্নাইতে ফিরে আসেন।  তাঁর প্রথম চলচ্চিত্র ছিল রোমান্টিক নাটক ভাল্লামাই থারায়ো, এখানে অভিনয় করেছিলেন আর পার্থিপন এবং ছায়া সিং। এই চলচ্চিত্র মিশ্র পর্যালোচনা পেয়েছিল, সিফি তাঁর নির্দেশনাকে "অপেশাদার" বলে অভিহিত করেছিল, তবুও ছবিটি বক্স অফিসে ১০০ দিন পূর্ণ করেছে এবং ২০০৮ সালে সেরা পারিবারিক চলচ্চিত্র হিসাবে তামিলনাড়ু রাজ্য চলচ্চিত্র পুরস্কার জিতেছে। মধুমিতা বলেছেন তাঁর এই ছবিটি লস অ্যাঞ্জেলেসের নিউপোর্ট বিচ ফিল্ম ফেস্টিভাল সহ বিভিন্ন আন্তর্জাতিক চলচ্চিত্র উৎসবেও প্রদর্শিত হয়েছিল। তাঁর দ্বিতীয় চলচ্চিত্রটি ছিল প্রহসনমূলক ছবি কোলা কোলায়া মুন্ধিরিকা, এটির সহ লেখক ছিলেন ক্রেজি মোহন। পাঁচ বছরের বিরতির পর, ২০১৫ সালে তাঁর পরবর্তী প্রকল্পগুলি মুক্তি পায়, যার মধ্যে ছিল দ্বিভাষিক রোমান্টিক কমেডি মুনে মুনু ভার্থাই (তামিল) / মুডু মুক্কাল্লো চেপ্পালান্তে (তেলুগু)।   চলচ্চিত্রের তালিকা    সমস্ত চলচ্চিত্র তামিল ভাষায়, যদি না অন্যথায় উল্লেখ করা হয়।  বছর চলচ্চিত্র টীকা ২০০৮ ভাল্লামাই থারায়ো সেরা পারিবারিক চলচ্চিত্রের জন্য তামিলনাড়ু রাজ্য চলচ্চিত্র পুরস্কার ২০১০ কোলা কোলায়া মুণ্ডিরিকা এবং সহ-লেখক ২০১৫ মুনে মুনু ভার্থই একই সাথে তেলুগুতে মুডু মুক্কাল্লো চেপ্পালান্তে  নামে মুক্তি পেয়েছে ২০১৯ কেডি ২০২২ পুথম পুধু কলাই বিদ্যাধা সেগমেন্ট: মৌনমে পারভায়াই   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:তামিলনাড়ুর নারী শিল্পী বিষয়শ্রেণী:চেন্নাইয়ের চিত্রনাট্যকার বিষয়শ্রেণী:ভারতীয় নারী চিত্রনাট্যকার বিষয়শ্রেণী:তামিল চিত্রনাট্যকার বিষয়শ্রেণী:তেলুগু চলচ্চিত্র পরিচালক বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র পরিচালক
একটি বিশেষ জাতের উচ্চ ফলনশীল ধান। বাংলাদেশের কৃষক বিজ্ঞানী হরিপদ কাপালী এই ধানের আবিষ্কারক। ঝিনাইদহ জেলার অনেক জমিতে এখন এই ধান চাষ হচ্ছে। বিঘাপ্রতি ফলন ২০ থেকে ২২ মণ। ধানের গোছা পুষ্ট ও খড় শক্ত। মোটা চাল। ভাত মোটা হলেও খেতে সুস্বাদু।   আবিষ্কারের ইতিহাস   ঝিনাইদহ সদর উপজেলার আসানসোল গ্রামের কৃষক হরিপদ কাপালী ১৯৯৯ সালে নিজের ধানের জমিতে একটি ছড়া তার নজর কাড়ে। ধানের গোছা বেশ পুষ্ট এবং গাছের সংখ্যা তুলনামূলকভাবে বেশি। এ ছড়াটি তিনি নজরদারিতে রাখলেন। ধানের বাইল (ছড়া) বের হলে তিনি দেখতে পান বাইলগুলো তুলনামূলকভাবে অন্য ধানের চেয়ে দীর্ঘ, এবং প্রতিটি বাইলে ধানের সংখ্যাও বেশি। ধান পাকলে তিনি আলাদা করে বীজ ধান হিসেবে রেখে দিলেন। পরের মৌসুমে এগুলো আলাদা করে আবাদ করলেন এবং আশাতীত ফলন পেলেন। এভাবে তিনি ধানের আবাদ বাড়িয়ে চললেন। আর নিজের অজান্তেই উদ্ভাবন করলেন এক নতুন প্রজাতির ধান, হরিধান। মূলতঃ ডারউইনের আবিষ্কৃত কৃত্রিম নির্বাচনের একটি সফল পরীক্ষা সম্পন্ন করেছেন প্রান্তিক কৃষক হরিপদ কাপালী হরিধানের স্রষ্টা হরিপদ কাপালি, জনবিজ্ঞান, সংখ্যা ৩, ২০০৯ । ইরি ও বোরো মৌসুমে এ ধান আবাদ করতে হয়। তার গ্রামের কৃষকরা এর থেকে উপকৃত হওয়ার পর পুরো বাংলাদেশে এর আবাদ ব্যাপকভাবে ছড়িয়ে পড়ে।   বৈজ্ঞানিক তথ্য   বাংলাদেশ কৃষি বিশ্ববিদ্যালয়ে করা গবেষণায় দেখা গেছে আমন ধানের উচ্চফলনশীল জাত ব্রি-৫৬ ভ্যারাইটির ধানের ফলন প্রতি হেক্টর জমিতে গড়ে ৫.৫১ টন সেখানে হরিধানের ফলন ৬.০৮ টন। এছাড়াও খড় পাওয়া যায় ৬.৪৫ টন যা ব্রি-৫৬ ধান থেকে বেশি। ২০% ইউরিয়া প্রয়োগে হরিধানের সর্বোচ্চ ফলন প্রতি হেক্টরে ৬.৪৩ টন পর্যন্ত পাওয়া গেছে।   তথ্যসূত্র   বিষয়শ্রেণী:ধানের জাত
thumb|অস্ট্রিয়ার ভিয়েনা নগরীর একটি চক্রসড়ক (রিং রোড), যা যানজট এড়ানোর জন্য  ব্যবহৃত হয়। (২০০৫) thumb|নিউ ইয়র্ক শহরের পাতালরেল ব্যবস্থার রেলগাড়িতে ভিড়ের সময় (রাশ আওয়ার) নিত্যযাত্রী thumb|টোকিও শহরের শিনজুকু রেলস্টেশনে ভিড়ের সময় নিত্যযাত্রীগণ thumb|মার্কিন যুক্তরাষ্ট্রের ম্যারিল্যান্ড অঙ্গরাজ্যের বাল্টিমোর শহরের ব্যক্তিগত মোটরগাড়িতে যাতায়াতকারী নিত্যযাত্রীদের যানজট। নিত্যযাত্রা বা নিত্যভ্রমণ (ইংরেজি Commuting) বলতে কোনও যাত্রীর বাসস্থান থেকে নিয়মিত বা পর্যাবৃত্ত হারে (সাধারণত প্রতিদিন বা কর্মদিবসগুলিতে) তার কর্মস্থল বা শিক্ষাপ্রতিষ্ঠানে গমনাগমনকে নির্দেশ করা হয়। যে যাত্রী এরূপ নিত্যযাত্রা চর্চা করে, তাকে নিত্যযাত্রী বা নিত্য ভ্রমণকারী বলে। ইংরেজিতে এদেরকে "কমিউটার" (Commuter) বা "ডেইলি প্যাসেঞ্জার" (Daily passenger) বলে। তবে চাকুরি বা পড়াশোনা ছাড়া অন্য কোনও কারণে নিয়মিত বা পর্যাবৃত্তিকভাবে দুইটি অবস্থানের মধ্যে গমনাগমনকেও নিত্যযাত্রা বলা হতে পারে।  বিশ্বের বিভিন্ন অঞ্চল ও শহরে নিত্যযাত্রার পরিবহন পদ্ধতি, সময় ও দূরত্ব ভিন্ন ভিন্ন হয়ে থাকে। অনুন্নত দেশগুলিতে মানুষ সাধারণত এখনও হেঁটেই কাজে গমন করে। হাঁটার পরে নিত্যযাত্রার সবচেয়ে সস্তা পরিবহন পদ্ধতিটি হল সাইকেলে চড়ে গমন; এটিও অনুন্নত দেশগুলিতে প্রচলিত, তবে সম্প্রতি পরিবেশগত ও স্বাস্থ্যগত কারণে উন্নত দেশগুলিতেও মানুষ সাইকেলে করে নিত্যযাত্রা সম্পাদনে আগ্রহী হচ্ছে। মধ্যম আয়ের দেশগুলিতে নিত্যযাত্রার জন্য মোটর সাইকেল ব্যবহার খুবই সাধারণ। মোটরচালিত পরিবহন প্রযুক্তির মধ্যে রয়েছে রেল, পাতালরেল, উড়ালরেল, বাস, ইত্যাদি গণপরিবহন ব্যবস্থা, যা ইউরোপ ও এশিয়া মহাদেশের জনবহুল ও অপেক্ষাকৃত পুরাতন শহরগুলিতে অধিক প্রচলিত। অন্যদিকে ইউরেশিয়ার ছোট শহরগুলিতে এবং উত্তর আমেরিকা ও অস্ট্রেলিয়ার ব্যাপক অংশ জুড়ে ব্যক্তিগত মোটরগাড়ি ব্যবহার করে কাজে গমনাগমন করাই অধিক জনপ্রিয়। এছাড়া স্বল্পসংখ্যক অত্যন্ত ধনী ব্যক্তি এবং সুদূরবর্তী অবস্থানে কর্ম সম্পাদনকারী ব্যক্তিরা বিমানযোগে নিত্যযাত্রা সম্পাদন করে থাকে, তবে তারা প্রতিদিন না করে সাপ্তাহিক বা পাক্ষিক একবার এই কাজটি করে থাকে।  নিত্যযাত্রার বন্দোবস্ত প্রদানকারী পরিবহন সংযোগগুলি শহর ও অঞ্চলের ভৌত বিন্যাসের উপর প্রভাব ফেলে। ফলে অনেক উন্নত দেশে আবাসিক শহরতলী ও বাণিজ্যিক পৌরমজ্জা (Urban core) - এই দুইটি অঞ্চলকে স্পষ্ট পৃথক করা সম্ভব হয়। এ ব্যাপারটিকে পৌর বিস্তৃতি (Urban sprawl) নাম দেওয়া হয়েছে।  নিত্যযাত্রার কারণে গণপরিবহন ব্যবস্থাগুলিতে যাত্রীদের ভিড় ও সড়কগুলিতে যানবাহনের ভিড় দিনের কিছু অংশে অস্বাভাবিকভাবে বৃদ্ধি পায়, যে অংশগুলিকে ভিড়ের সময় নামে ডাকা হয়।  নিত্যযাত্রীবাহী রেল পরিবহন নিয়ে পড়তে পারেন।  তথ্যসূত্র  বিষয়শ্রেণী:নিত্যযাত্রা বিষয়শ্রেণী:পরিবহন ও পরিবেশ বিষয়শ্রেণী:নগর ভূগোল বিষয়শ্রেণী:ভ্রমণের ধরন
thumb|ওডিয়া লিপিতে লেখা একটি চারুলিপি|150px ভারতীয় চারুলিপি শৈল্পিক লিপির ভারতীয় ঐতিহ্য। শিল্পের ধরনটি বিভিন্ন কাজে ব্যবহৃত হয়েছে ২য় শতক খৃষ্টপূর্বাব্দে এর সৃষ্টির পর থেকে, ধর্মীয় গ্রন্থের অনুলিপি এবং মৌলিক যোগাযোগের ধরন সহ।   ইতিহাস    প্রাচীন চারুলিপি (২য় শতাব্দী খৃষ্টপূর্বাব্দ থেকে ৬ষ্ঠ শতক খৃষ্টাব্দ)  ২য় শতকে শুরু, ইন্ডিক ভাষা স্থানান্তর করা হয় বার্চ গাছের ছালকে লেখার পৃষ্ঠতল হিসাবে ব্যবহার করে। ভারতে স্থানীয়ভাবে বার্চ গাছের ছালকে সংস্কৃতে বলা হত ভোজপত্র - পত্র অর্থাৎ, গাছের পাতা/গাছের ছাল/পাত। পাম পাতা কাগজের বিকল্প হিসাবে ব্যবহার করা হত, ভারতীয় পাণ্ডুলিপির জন্য কাগজ উপলব্ধ হওয়ার পরেও। পাতা সাধারণত ব্যবহার করা হত কারণ তারা কলমে লেখার জন্য একটি ভালো পৃষ্ঠ তৈরী করত, যার উপরে লেখা সুন্দর ও সৃজনশীল হস্তাক্ষর আজ ক্যালিগ্রাফি বা চারুলিপি নামে পরিচিত হয়। পাতাগুলির উভয় দিক ব্যবহার করা হত, এবং সেগুলিকে একে অপরের উপর স্তুপিকৃত করা হত। মানুষ তখন নির্মিত গর্ত পাতার উপর অনুষ্ঠিত হয়, এবং তাদের একসঙ্গে স্ট্রিং দ্বারা, এইভাবে তৈরি প্রথম ভারতীয় পাণ্ডুলিপি, সাধারণ, দক্ষিণ-পূর্ব এশিয়ার এ সময়.   তথ্যসূত্র   বিষয়শ্রেণী:চারুলিপি বিষয়শ্রেণী:ভারতীয় সাহিত্য
থাম্ব|240px|ভারতের হায়দ্রাবাদে আবদুল্লাহ কুতুব শাহের মাজার আবদুল্লাহ কুতুব শাহ' (বিভিন্নভাবে অনূদিতও ছিলেন) দক্ষিণ ভারতের কুতুব শাহি রাজবংশের গোলকোন্ডা রাজ্যের সপ্তম শাসক ছিলেন। তিনি ১৬২৬ থেকে ১৬৭২ সাল পর্যন্ত শাসন করেছিলেন।  সুলতান মুহাম্মদ কুতুব শাহের পুত্র আবদুল্লাহ ছিলেন বহুবিবাহ এবং কবিতা ও সংগীতের প্রেমিক। তিনি তাঁর দরবারে ক্ষেত্রায়াকে আমন্ত্রিত করেছিলেন। ক্ষেত্রায়া তাঁর রোমান্টিক কবিতার জন্য পরিচিত।   রাজত্ব  তাঁর রাজত্ব দুঃখ ও সমস্যায় পূর্ণ ছিল। তাঁর একমাত্র সাফল্য ১৬৫২ সালে বিজয়নগর সাম্রাজ্যর সর্বশেষ রাজধানী ভেলোর দখল করে ধ্বংস করে দেওয়া। শাহ জাহানের আদেশে আওরঙ্গজেব চমকপ্রদ ভাবে হায়দ্রাবাদকে দখল করেছিলেন এবং গোলকোন্ডা দুর্গে আবদুল্লাহকে বন্দি করেছিলেন। আবদুল্লাহ আত্মসমর্পণের যুক্তিসঙ্গত শর্তাদি আলোচনার জন্য পরিশ্রম করেছিলেন তবে মুঘলরা তাকে কঠোর শর্ত মেনে নিতে বাধ্য করেছিল। যাইহোক, দুই পরিবারের মধ্যে বৈবাহিক সম্পর্কের মাধ্যমে গুরুতর শর্তগুলি মিটানো হয়েছিল। আবদুল্লাহর দ্বিতীয় কন্যা, পাদশাহ বিবি সাহিবা নামে পরিচিত, আওরঙ্গজেবের বড় ছেলে মুহাম্মদ সুলতান মির্জার সাথে বিবাহ বন্ধনে আবদ্ধ হয়েছিলেন। তিনি তাঁর প্রথম স্ত্রী ছিলেন এবং তাই তাঁর বংশধর মুঘল সম্রাট হওয়ার সম্ভাবনা ছিল দুর্দান্ত। তবে শেষ পর্যন্ত তা ঘটেনি।  এই অসুখী রাজা ১৬৭২ সালে মারা যান এবং তাঁর মেয়ে জামাই আবুল হাসান কুতুব শাহ তাঁর স্থলাভিষিক্ত হন।   পরিবার  আবদুল্লাহর তিন মেয়ে ছিল।  জ্যেষ্ঠ কন্যা: মুঘল রাজপুত্র মুহাম্মদ সুলতানকে বিয়ে করেছিলেন।  দ্বিতীয় কন্যা: পারস্যের দ্বিতীয় আব্বাসের মাতৃ ভাতিজা সৈয়দ নিজামউদ্দিন আহমদকে।  বাদশা বিবি: আবুল হাসান কুতুব শাহকে বিয়ে করেছিলেন।   আরও দেখুন   আবুল হাসান কুতুব শাহ  কুতুব শাহি রাজবংশ   তথ্যসূত্র    বহিঃসংযোগ   বিষয়শ্রেণী:কুতুব শাহি রাজবংশ বিষয়শ্রেণী:১৬৭২-এ মৃত্যু
পরিয়ত্তি, পটিপত্তি, পটিবেধ (পালি - "শেখা, অনুশীলন করা, উপলব্ধি করা") হল থেরবাদ বৌদ্ধধর্মে একটি শিক্ষামূলক ধারণা যা তিনটি ক্রমবর্ধমান পর্যায়ে বিভক্ত যা বুদ্ধের শিক্ষার পূর্ণ বোধগম্যতায় পরিণত হয়। পরিয়ত্তি বলতে পালি গ্রন্থের সুত্ত ও অট্ঠকথায় সংরক্ষিত বুদ্ধের শিক্ষার তাত্ত্বিক অধ্যয়নকে বোঝায়। পটিপত্তি মানে তত্ত্বকে অনুশীলনে রূপান্তর করা এবং পটিবেধ মানে তত্ত্বকে ভেদ করা বা বরং অভিজ্ঞতার মাধ্যমে এর সত্যতা উপলব্ধি করা, যা চার স্তরের জাগরণের অর্জন। ঐতিহ্যগতভাবে, পরিয়ত্তি পটিপত্তির ভিত্তি হিসেবে কাজ করে, এবং পটিপত্তি পটিবেধের ভিত্তি হিসেবে কাজ করে।  পালি গ্রন্থ হল সবচেয়ে সম্পূর্ণ বৌদ্ধ গ্রন্থ যা একটি প্রাচীন ভারতীয় ভাষায় টিকে আছে, পালি, যা এই ধর্মশাখার পবিত্র ভাষাষCrosby, Kate (2013), Theravada Buddhism: Continuity, Diversity, and Identity, p. 2. এবং লিঙ্গুয়া ফ্রাঙ্কা হিসেবে ব্যবহৃত হয়। মহাযান এবং বজ্রযানের তুলনায়, থেরবাদ মতবাদের তাত্ত্বিক অধ্যয়ন (পরিয়ত্তি) এবং সন্ন্যাসী শৃঙ্খলা (বিনয়) বিষয়ে রক্ষণশীল হওয়ার প্রবণতা রাখে।[3] এই রক্ষণশীলতার একটি উপাদান হল যে থেরবাদ মহাযান সূত্রগুলির প্রামাণিকতা অস্বীকার করে (যা প্রায় প্রথম শতাব্দী খ্রিস্টপূর্বাব্দ থেকে প্রকাশিত হয়েছিল)।Hay, Jeff (2009). "World Religions" p. 189. Greenhaven Publishing LLC.Buswell, Robert E (2004). Macmillan Encyclopedia of Buddhism (2004), p. 293.  উ বা খিনের মতে, পরিয়ত্তি হল বুদ্ধ, অরহৎ (সম্পূর্ণ জাগ্রত সত্তা) এবং আর্যদের (যারা নির্বাণের স্বাদ পেয়েছেন) শিক্ষা, যারা চার আর্য সত্যকে সত্যিই এবং বিস্তারিতভাবে বুঝেছেন এবং তাদের নিজেদের অভিজ্ঞতা থেকে যা সত্য বলে জানেন, যা তারা সত্য ও বাস্তব হিসেবে দেখেছেন তা শিক্ষা দেন। যখন বুদ্ধ, অরহৎ বা আরিয়াদের মতো মহৎ ব্যক্তিদের খুঁজে পাওয়া সম্ভব হয় না যাদের শ্রদ্ধা করা ও নির্ভর করা যায়, তখন শাস্ত্রের ৮৪,০০০ বিভাগে সংরক্ষিত বুদ্ধের শিক্ষাকেই নিজের শিক্ষক হিসেবে প্রতিষ্ঠিত করতে হবে। এই শিক্ষাগুলোকে অনুশীলন (পটিপত্তি) করতে হবে যা পটিবেধে পরিচালিত করে, অর্থাৎ পথ (মগ্গ) এবং ফল (ফল) অবস্থা এবং নির্বাণে।  উ বা খিন বলেন, "যখন কেউ একজন বুদ্ধ, অরহৎ এবং মহৎ আরিয়াদের সাথে দেখা করে, তখন কেবলমাত্র তাদের শিক্ষা শুনে এবং অনুসরণ করে নৈতিকতা, একাগ্রতা এবং অন্তর্দৃষ্টি অনুশীলন করা এবং জাগরণের পথ ও ফল লাভ করা সত্যিই সম্ভব, যা তাদের প্রথম হাতের ব্যক্তিগত অভিজ্ঞতা ও জ্ঞানের ভিত্তিতে দেওয়া হয়।"   অনুপুব্বসিক্খা  গৌতম বুদ্ধ কখনও কখনও তাঁর শিক্ষার অনুশীলনকে (পটিপত্তি) ধাপে ধাপে প্রশিক্ষণ (পালি: অনুপুব্বসিক্খা) হিসেবে বর্ণনা করতেন কারণ আর্য অষ্টাঙ্গিক মার্গ একটি মন-শরীর রূপান্তরের প্রক্রিয়া জড়িত, যা কখনও কখনও দীর্ঘ সময়ের মাধোমে উন্মোচিত বা জাগরিত হয়।  যেমন সমুদ্রের একটি ক্রমবর্ধমান তাক, ক্রমবর্ধমান ঢাল, ক্রমবর্ধমান প্রবণতা রয়েছে, যেখানে দীর্ঘ দূরত্বের পরেই হঠাৎ গভীরতা বাড়ে, একইভাবে এই ধর্মের শাসন (ধম্ম-বিনয়) ধাপে ধাপে প্রশিক্ষণ (অনুপুব্বসিক্খা), ক্রমবর্ধমান কার্যসম্পাদন (অনুপুব্বকিরিয়া), ক্রমবর্ধমান অগ্রগতি (অনুপুব্বপটিপদা) রয়েছে, যেখানে দীর্ঘ সময়ের পরেই জ্ঞানে প্রবেশ করা যায়।  — উদান ৫.৫  ধাপে ধাপে প্রশিক্ষণের উপর জোর দেওয়াটি এই তথ্য দ্বারা বোঝা যেতে পারে যে, যেমন দুঃখের উৎপত্তি ঘটায় এমন মানবিক অভ্যাসগুলো দীর্ঘ সময় ধরে গড়ে উঠেছে, সেই একই অভ্যাসগুলো অনুরূপভাবে মুছে ফেলতেও দীর্ঘ সময় লাগে, যার জন্য একটি ধারাবাহিক প্রচেষ্টা প্রয়োজন যা কেবল প্রশিক্ষণের প্রতি একটি আন্তরিক প্রতিশ্রুতির মাধ্যমেই অর্জন করা যায়।  বিষয়শ্রেণী:বৌদ্ধধর্ম বিষয়শ্রেণী:থেরবাদ
জিম্বাবুয়ে জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে জিম্বাবুয়ের প্রতিনিধিত্ব করে।  বর্তমান দল ২০২২ সালের ২৯ ডিসেম্বর জিম্বাবুয়ে ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য দল ঘোষণা করে।   কেলিস নডলভু (অধি.)  অলিন্ডার চারে  আদেল জিমুনু  কুদ্‌জাই চিগোরা  কে ন্দিরায়া  কেলি ন্দিরায়া  চিপো মোয়ো (উই.)  ড্যানিয়েল মিকেল  তাওয়ানানিয়াশা মারুমানি  নাতাশা ম্‌তোম্বা  ফেইথ ন্দ্‌লালাম্বি  বেটি মাগাচেনা  ভিম্বাই মুতুংউইন্দু (উই.)  মিশেল মাভুংগা  রুকুদ্‌জো মোয়াকায়েনি  তথ্যসূত্র  বিষয়শ্রেণী:নারী অনূর্ধ্ব-১৯ ক্রিকেট দল বিষয়শ্রেণী:আন্তর্জাতিক ক্রিকেটে জিম্বাবুয়ে বিষয়শ্রেণী:জিম্বাবুয়ের জাতীয় ক্রীড়া দল
হারমানপ্রীত কৌর (; জন্ম: ৮ মার্চ, ১৯৮৯) পাঞ্জাবের মোগা এলাকায় জন্মগ্রহণকারী ভারতের প্রমিলা আন্তর্জাতিক ক্রিকেটার। ভারত দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে মিডিয়াম ফাস্ট বোলিংয়েও পারদর্শিতা দেখিয়েছেন।   ক্রীড়া জীবন  ২০০৯ মহিলা ক্রিকেট বিশ্বকাপ এ ভারতের প্রথম গ্রূপ ম্যাচ দিয়ে পাকিস্তানের বিপক্ষে বোরালে অনুষ্ঠিত খেলায় তার ওডিআই অভিষেক হয়। ব্যক্তিগত সর্বোচ্চ ১০৭* তুলেছেন। এ পর্যন্ত তিনি আটটি ওডিআইয়ে অংশ নিয়েছেন। ১৩ আগস্ট, ২০১৪ তারিখে ওর্মসলিতে অনুষ্ঠিত টেস্টে ইংল্যান্ডের বিপক্ষে অভিষেক ঘটে। টেস্টে তার সেরা বোলিং পরিসংখ্যান হচ্ছে ৫/৪৪।  একদিবসীয় আন্তর্জাতিক  মহিলা ক্রিকেট বিশ্বকাপ  মোট রান  মোট উইকেট  ২০০৯  ৪০  ০ ২০১৩  ১৫৯  - ২০১৭  ১৭১  ৫  আন্তর্জাতিক টি ২০ ২০০৯ আইসিসি মহিলা বিশ্ব টুয়েন্টি২০ তে তার আন্তর্জাতিক টুয়েন্টি২০ তে অভিষেক হয়। ২০০৯ আইসিসি মহিলা বিশ্ব টুয়েন্টি২০ থেকে নিয়মিত ভারতের প্রতিনিধিত্ব করে আসছেন তিনি।  বিশ্ব টি২০  মোট রান  মোট উইকেট  ২০০৯  ৮  ০ ২০১০  ২৮  - ২০১২  ২৬  - ২০১৪  ৯৪  ৩ ২০১৬  ৮৯  ৭ ২০১৮  *  *  সম্মান thumb|right|রাষ্ট্রপতি শ্রীযুক্ত হরমনপ্রীত কৌরকে ক্রিকেটের জন্য অর্জুন পুরস্কার, ২০১৭ উপস্থাপন করছেন |alt=A brown building with clock towers, domes and pyramidal tops. A wide street in front of it  ২০১৭ সালে ভারত সরকার কর্তৃক প্রদত্ত আন্তর্জাতিক স্তরে খেলাধুলায় উৎকর্ষের স্বীকৃতি স্বরূপ অর্জুন পুরস্কারে সম্মানিত করে।  বিতর্ক হারমান প্রীত কৌর ক্যারিয়ারে অনেক বিতর্কের জন্ম দিয়েছেন৷ ইতোমধ্যে পাঞ্জাব পুলিশ তার স্নাতক সমমানের ডিগ্রীকে জালিয়াত বলে ঘোষণা করেছে এবং তাকে উক্ত জালিয়াতির কারণে ডিএসপি থেকে কনস্টেবল করে দেওয়া হয়েছে৷ বাংলাদেশের বিপক্ষে ২০২৩ সালে এক ওডিআই সিরিজের তৃতীয় ওয়ানডের প্রেজেন্টেশন সিরিমনিতে খোলাখুলি আম্পারিং নিয়ে সমালোচনা করে বিতর্কের জন্ম দেন৷ ২০২৩ সালে অপেশাদার সুলভ আচরণ ও বিধিমালা ভঙ্গের দায়ে আইসিসি তাকে জরিমানা ও ডিমেরিট পয়েন্ট প্রদান করে এবং দুটি ওডিআই ম্যাচের জন্য সাস্পেন্সন প্রদান করে৷   তথ্যসূত্র    আরও দেখুন   ভারত জাতীয় মহিলা ক্রিকেট দল  বহিঃসংযোগ      বিষয়শ্রেণী:ভারতীয় নারী ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:পাঞ্জাবি ব্যক্তি বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:সিডনি থান্ডারের (ডব্লিউবিবিএল) ক্রিকেটার বিষয়শ্রেণী:ল্যাঙ্কাশায়ার থান্ডারের ক্রিকেটার বিষয়শ্রেণী:অর্জুন পুরস্কার প্রাপক বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
ইপসউইচ ইয়েলো পার্টি ছিল একটি হুইগ পার্টি যা অষ্টাদশ শতাব্দী এবং উনিশ শতকের প্রথম দিকে ইপসউইচ, সাফোকের রাজনীতিতে প্রধান ভূমিকা পালন করেছিল। তারা ইপসউইচ ব্লু পার্টি দ্বারা বিরোধিতা করেছিল, যা সাধারণত টোরি পার্টির সাথে সংযুক্ত ছিল, যদিও অষ্টাদশ শতাব্দীর পরতে পরতে জাতীয় দলগুলির সাথে স্থানীয় দলগুলির সারিবদ্ধতা ক্ষয় হয়ে গিয়েছিল।   তথ্যসূত্র   বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল